Relectio De Poenitentia Habita In Academia Salmanticensis, Anno M.D.XLVIII., "Ad ſecundum argumentũ , facilè dicitur, cauſam quidem natura…"
author: Melchor Cano
source date: 1558
edition published: 2019-07-31
language: en
availability: Dieses Werk bzw. dieser Inhalt wurde digitalisiert durch die Akademie der Wissenschaften und der Literatur, Mainz und steht unter einer Creative Commons Lizenz: Namensnennung 4.0 International (CC BY 4.0). This work or content, respectively, was digitized by the Akademie der Wissenschaften und der Literatur, Mainz, and is licensed under the terms of a Creative Commons Attribution 4.0 International (CC BY 4.0). Esta obra respectivamente este contenido ha sido digitalizado por la Akademie der Wiss (https://creativecommons.org/licenses/by/4.0)

Ad ſecundum argumentum, facilè dicitur, cauſam quidem naturalem, quæque agit admodum naturæ, oportere ſimul eſ ſe cum effectu vel aliquid relinquere loco ſui, quod ſimul re effecta ſit: at morales cauſas non eſt opus cum effectis eſ ſe: ſed ſatis eſt fuiſ ſe, miles enim ſtrenuus, per rem præclarè ac fortiter in bello gestam, cauſa eſt futuri honoris, atque coronæ apud Cæ ſarem: nec tamen aliquid relinquit, etiam opere tranſacto, quod ſit, veluti ſemen futuræ mercedis, ſic etiam cum sacramentum pœnitentiæ cauſa moralis ſit remiſsionis peccatorum per applicationem ſanguinis Chriſti, & meriti ipſius: non eſt neceſ ſe, vt comittetur effectum: ſed ſat eſt, vt pręceſ ſerit, maneatque vis eius in diuina acceptatione: quæ non acceptauit opus meum ſacrilegum & fictum, ſed opus Chriſti & meritum, mihi per ſacramentum applicatum.